ক্ষেত্রে উদাহরণ স্বরূপ দেখা গেলেও বেশীর ভাগ ক্ষেত্রেই এনজিও গুলো ঋণ বিপনন (Loan Marketing) প্রতিযোগিতায় ব্যস্ত। কোন্ খাতে কি কারনে ঋণ দেওয়া হচ্ছে কার্যত: তাদের কাছে সেটি মূখ্য বিষয় নয় । মূলত: ঋণ প্রদান আর সাপ্তাহিক কিস্তি আদায় এ দুয়ের মাঝেই এনজিও গুলোর কর্মকান্ড সীমাবদ্ধ হয়ে পড়েছে। ধরা যাক, একজন ঋণ গ্রহীতাকে লেয়ার মুরগীর জন্য ঋণ দেওয়া হলো। কিন্তু মুরগীর ডিম পাড়ার আগেই গ্রহীতাকে সুদ সহ ঋণের সাপ্তাহিক কিস্তির টাকা দিতে হয়। মজার ব্যাপার হলো, যেখানে ঋণ গ্রহীতার কোন আয়ই হলো না তবে সে কোন্ উৎস থেকে সাপ্তাহিক কিস্তির টাকা, সুদের টাকা পরিশোধ করবে সেটি তাদের কাছে বিবেচ্য নয়। অর্থাৎ আয় না হলেও একজন উর্পাজনহীন ব্যক্তি কিভাবে ঋণের সাপ্তাহিক কিস্তির টাকা পরিশোধ করে স্বাবলম্বী হতে পারেন সে তত্ত্বটি কারো জানা আছে কিনা, বাস্তবে তা সম্ভব কিনা তা আমার জানা নেই। যা হউক দারিদ্র বিমোচন ব্যবসায়ীরা তাদের সফলতার বিজ্ঞাপন প্রচার করেন অন্যান্য ব্যবসায়ীদের মতো ব্যবসা বৃদ্ধি করার লক্ষ্যে। সে সমস্ত বিজ্ঞাপনের মডেল হন টেলিফোন লেডি আনোয়ারা বেগম, জোবরা গ্রামের সুফিয়া বেগম, ঢাকার কাপাসিয়া উপজেলার হাজেরা বেগম এবং নাম না জানা আরো কেউ কেউ।